|  |
| --- |
| **Θεσ/νίκη 15/01/ 2018** |



|  |
| --- |
|  |
| ΚΕΝΤΡΟ ΠΟΛΙΤΙΣΜΟΥ ΘΕΣΣΑΛΟΝΙΚΗΣ Α.Ε.  |  |  |
| Δ/νση: | Κολοκοτρώνη 21, Μονή Λαζαριστών, Σταυρούπολη  |  |
| Τ.Κ.:  | 56430 |
| Τηλ:  | 2310589172,4,5,6  |
| Fax:  | 2310602599 |
| e-mail:  | kepothe@otenet.gr  |

 Αξιότιμ

ΘΕ

**ΠΡΟΤΑΣΗ ΓΙΑ ΟΠΕΡΑ ΣΤΑ ΣΧΟΛΕΙΑ**

 Το **Κέντρο Πολιτισμού της Περιφέρειας Κεντρικής Μακεδονίας** σε συνεργασία με το **Κρατικό Θέατρο Βορείου Ελλάδος** και το **Μέγαρο Μουσικής Θεσσαλονίκης** ενώνουν τις δυνάμεις τους, για να προσφέρουν στο εφηβικό κοινό των σχολείων, την όπερα «**Διδώ και Αινείας**». Μια από τις γνωστότερες όπερες του κλασικού ρεπερτορίου σε μια παραγωγή υψηλής καλλιτεχνικής ποιότητας, σε σειρά πρωινών παραστάσεων για σχολεία.

 Την σκηνοθεσία της παράστασης υπογράφει ο **Δημήτρης Κυανίδης**, τα κοστούμια η ιδρυτής και πρώτη Πρόεδρος της «Όπερας Θεσσαλονίκης» **Ιωάννα Μανωλεδάκη**, στο πιάνο ο διεθνούς φήμης πιανίστας και καλλιτεχνικός διευθυντής του Μεγάρου Μουσικής Θεσσαλονίκης **Γεώργιος Εμμανουήλ Λαζαρίδης** και τον πρωταγωνιστικό ρόλο έχει η καταξιωμένη σοπράνο **Σοφία Μητροπούλου.**

**Μετά το τέλος κάθε παράστασης θα ακολουθεί 30λεπτη προαιρετική μύηση των μαθητών στον κόσμο της Όπερας από τους συντελεστές της παράστασης και συζήτηση μαζί τους.**

**ΛΙΓΑ ΛΟΓΙΑ ΓΙΑ ΤΗΝ «ΔΙΔΩ ΚΑΙ ΑΙΝΕΙΑΣ»**

Η μπαρόκ όπερα «Διδώ και Αινείας» αποτελεί ίσως το πιο γνωστό δείγμα αγγλικής όπερας. Γραμμένη από τον σπουδαιότατο οργανίστα και συνθέτη [Henry Purcell](https://en.wikipedia.org/wiki/Henry_Purcell) σε λιμπρέτο του Nahum Tate, αποτελείται από πρόλογο και τρεις πράξεις. Βασίζεται στο έργο Αινειάδα του ρωμαίου ποιητή Βιργιλίου και με τη σειρά του έχει εμπνεύσει πολλούς συνθέτες. Το συγκεκριμένο έργο ενδείκνυται για να εισαχθεί ο έφηβος στον κόσμο της Όπερας λόγω της μικρής του διάρκειας (1 ώρα και 10΄), το μυθικό στοιχείο και τη θεματολογία του: φιλοδοξία, ζήλια και προδοσία. Εξάλλου η συγκεκριμένη όπερα πρωτοπαρουσιάστηκε το 1689, στο Josias Priest's girls' school στο Λονδίνο, παιγμένη και ερμηνευμένη αποκλειστικά από νέους.

**Σύνοψη του Έργου**

Στο παλάτι της Καρχηδόνας, η βασίλισσα Διδώ είναι ανήσυχη, ο έρωτάς της για τον Τρώα ήρωα Αινεία είναι μεγάλος, όμως  έχει άσχημο προαίσθήμα για το μέλλον της. Η Μπελίντα, Κυρία επί των τιμών της, προσπαθεί να την ηρεμήσει.

Έρχεται ο Αινείας και κανονίζουν το γάμο τους, η Διδώ πρόσκαιρα ξεχνάει τις ανησυχίες της!

Όμως, παράλληλα, σε μια σκοτεινή σπηλιά, οι Μάγισσες σχεδιάζουν την καταστροφή της βασίλισσας και της Καρχηδόνας…Καλούν τα πνεύματα του κακού και τους λένε το σχέδιο: Ένα πνεύμα θα εμφανιστεί στον Αινεία με την μορφή του Ερμή, μεταφέροντας του ψεύτικη διαταγή του Δία, σύμφωνα με την οποία θα πρέπει να εγκαταλείψει την Καρχηδόνα και την Διδώ για να φύγει με τον στόλο του για την Ιταλία όπου και θα ιδρύσει τη Νέα Τροία! Δηλαδή, τη Ρώμη! Οι Μάγισσες θα βάλουν φωτιά στην Καρχηδόνα και θα βυθίσουν τον στόλο του Αινεία!

Στο δάσος κατά την διάρκεια της γιορτής  για  τον επικείμενο γάμο, οι Μάγισσες δημιουργούν μια καταιγίδα!  Φεύγουν όλοι…  Το σκοτεινό πνεύμα εμφανίζεται στον Αινεία μεταφέροντας του τη δήθεν διαταγή του Δία! Εκείνος θλιμμένος, υπακούοντας, αποχαιρετά την αγαπημένη του! Η Διδώ συντετριμμένη οδηγείται προς το τέλος της …

**ΠΑΡΑΣΤΑΣΕΙΣ**

Παραστάσεις στις **14,16,21,22,28.30** Μαρτίου στην Εταιρία Μακεδονικών Σπουδών στις 11 το πρωί.

**ΚΡΑΤΗΣΕΙΣ**

**Οι κρατήσεις** ξεκινούν 22 Ιανουαρίου και γίνονται στο τηλέφωνο: **2310589175** του Κέντρου Πολιτισμού Περιφέρειας Κεντρικής Μακεδονίας

Υπεύθυνη για πληροφορίες και για κρατήσεις Κα Σταυρίδου Μαριάννα

**Τιμή εισιτηρίου**: 7 ευρώ. **Διάρκεια**: 1 ώρα και 10 λεπτά

Η τιμή του εισιτηρίου είναι συμβολική, όλο το αρχικό κόστος της παραγωγής καλύπτεται από την Περιφέρεια Κεντρικής Μακεδονίας

**ΣΥΝΤΕΛΕΣΤΕΣ**

Σκηνοθεσία-χορογραφίες **Δημήτρης Κυανίδης**

Μουσική Διεύθυνση **Θεόδωρος Παπαδημητρίου**

Μουσική Διεύθυνση Χορωδίας **Μαίρη Κωνσταντινίδου**

Κοστούμια **Ιωάννα Μανωλεδάκη**

Σκηνικά **Αθανάσιος Κολαλάς**

Τσέμπαλο **Γιώργος Εμμανουήλ Λαζαρίδης**

Διδώ **Σοφία Μητροπούλου**

Αινείας **Armando Puklavec**

Μάγισσα **Ισμήνη Γιαννάκη**

Μπελίντα **Σιράνους Τσαλικιάν/ Νατασσα Κοψαχείλη**

Χορωδία **Μικτή Χορωδία Θεσσαλονίκης**

**Ορχήστρα**

Την ορχήστρα αποτελεί δεκαπενταμελές μουσικό ensemble, μέρος της νεανικής ορχήστρας του Μεγάρου μουσικής Θεσσαλονίκης **MOUSA** υπό τη διεύθυνση του αρχιμουσικού **Θοδωρή Παπαδημητρίου** .

**ΣΚΗΝΟΘΕΤΙΚΟ ΣΗΜΕΙΩΜΑ**

Η σκηνοθετική ματιά της συγκεκριμένης παραγωγής δεν αποτελεί ιστορική μπαρόκ αναβίωση του έργου. αλλά κοιτούμε την ουσία της ιστορίας και βρίσκουμε νέα ερεθίσματα που θα μπορούσαν πολύ πιο άμεσα να ακουμπήσουν το σημερινό κοινό. Θέματα όπως η προδοσία , η εξαπάτηση, η ζήλια κλπ σε συνδυασμό με μια πιο νεανική ματιά στην ψυχοσύνθεση των χαρακτήρων χτίζουν ένα έργο οικείο ειδικά για το εφηβικό κοινό

**ΕΙΚΑΣΤΙΚΗ ΑΠΟΨΗ**

Για να κρατηθεί η ισορροπία μουσικής και ποιητικού κειμένου, χωρίς να αλλοιωθεί ο συμβολικός και αλληγορικός χαρακτήρας του έργου, υιοθετήσαμε λύσεις με εικαστικές νύξεις στις Μάσκες και τα σύμμικτα κοστούμια της εποχής του μπαρόκ.

Η χρωματική κλίμακα των κοστουμιών επιλέχθηκε με βάση τη θετική ή αρνητική λειτουργία τους στο έργο. Χρυσά και ανοιχτόχρωμα τα κοστούμια της Διδούς και των αυλικών της, μαύρα και ασημένια τα κοστούμια της Μάγισσας και της ακολουθίας της καθώς και του Ερμή που δεν είναι θεός, αλλά ένας από τους υπηρέτες της μάγισσας μεταμφιεσμένος.

Τα κοστούμια της Διδούς και της Μάγισσας είναι όμοια ως προς τη φόρμα, αλλά αντίθετα σε χρώμα και υφή. Ο υπαινιγμός αυτός δηλώνει την ταύτιση των δύο χαρακτήρων.

 **Με εκτίμηση,**

 **Η Πρόεδρος & Δ/νουσα Σύμβουλος**

 **Άννα Μυκωνίου**